ત્રણ વિઘા સુકી જમીન એટલે ચોમાસામા પોતાના ખેતરમા ને બાકીના દીવસો બીજાના ખેતરમા મજુરી કરી નવીનભાઈએ દીકરાઓના ભણતર પુરા કરાવ્યા હતાં. સુનંદા માટે નોકરીની લાલચમા મેહુલે હિંમત કરીને જમીન વેચી દેવાનો પ્રસ્તાવ નવીનભાઈ સામે મુક્યો. કોઈપણ જવાબ આપ્યા પહેલા નવીનભાઈએ મેહુલને એક તમાચો લગાવી દીધો. ઘરના ઉંબરામા ચોપડી લઈને બેઠેલ અમ્બરીશ આ “ચટાક..” અવાજથી ડરી ગયો. એટલી ગરીબીમા પણ નવીનભાઈએ બેમાથી એકપણ દિકરા પર કોઈ જીદ્દ માટે ક્યારેય હાથ ન્હોતો ઊપાડયો. થપ્પડનો અવાજ સાંભળી ચૂલામા ફૂંક મારતા નવીનભાઈના પત્ની મધુબેને પાછુ ફરીને જોયું. એક હાથમા ફૂંકણી હતીને બીજા હાથમા લોટ ચાળવાનો હવાલો.